एश्ले के पहली क्लास में आते ही जब उसके पापा ने उसे स्पैनिश सिखाने का फैसला लिया तो एश्ले की मम्मी को यह बात ठीक नहीं लगी. उन्हें लगा कि इतनी-सी उम्र में स्पैनिश सिखाने से एश्ले पर दबाव बढ़ेगा. वह अन्य विषयों की पढ़ाई में पिछड़ जाएगी. उन्होंने एश्ले के पापा को ख़ूब समझाने की कोशिश की, लेकिन वह उनकी कोई बात सुनने को तैयार नहीं थे. दोनों के बीच बहस हो ही रही थी कि तभी एश्ले की मम्मी की सहेली दीपिका वहां आ गईं. कॉलेज में प्रोफ़ेसर दीपिका ने पूरी बात सुनने के बाद एश्ले के पापा के फ़ैसले की सराहना की, साथ ही यह भी कहा कि एश्ले के साथ-साथ उसके मम्मी-पापा को भी वह भाषा सीखनी चाहिए.
चाइल्ड काउंसलर भी दीपिका की बात से इत्तफ़ाक रखते हैं. उनके मुताबिक़ बच्चा कोई भी भाषा तभी अच्छी तरह सीख पाता है जब उसके आसपास का माहौल वह भाषा सीखने में मददगार हो. इसलिए बच्चे को कोई भी भाषा सिखाने के लिए उसे सिर्फ़ क्लास में दाख़िला दिलाना काफ़ी नहीं है. परिवार के सदस्यों को भी उसके साथ वह भाषा सीखने की कोशिश करनी चाहिए. जैसे जब बच्चा वह भाषा बोले तो माता-पिता भी उसके साथ बोलने की कोशिश करें. बच्चे को उन जगहों पर ले कर जाएं, जहां भाषा के जानकार आते हों. उस भाषा में किताबें उपलब्ध हों. इससे बच्चा जल्दी और सहजभाव से भाषा सीखेगा.
विशेषज्ञों के मुताबिक़, जब बच्चा बोलने और पढ़ने लगे तो उसे कोई भी नई भाषा सिखानी शुरू की जा सकती है.
बढ़ता है दायराः ज़्यादा भाषाएं सीखने से बच्चे की दुनिया बढ़ती है. अलग-अलग देशों के रहन-सहन, खानपान और सांस्कृतिक जानकारियों में इज़ाफ़ा होता है.
निखरती है कम्यूनिकेशन स्किल : कई भाषाओं की समझ से कम्यूनिकेशन स्किल में निखार आता है. बच्चे को मनोवैज्ञानिक बढ़त भी मिलती है, जो व्यक्तित्व विकास में मददगार होती है.
तरक़्क़ी की दौड़ में आगे : नौकरी, यात्रा और लोगों से मुलाक़ात के दौरान कई भाषाओं की जानकारी मददगार साबित होती है. इस अतिरिक्त योग्यता की वजह से वह तरक़्क़ी की दौड़ में हमेशा आगे रहता है.
आत्मविश्वास में वृद्धिः कई भाषाओं की जानकारी आत्मविश्वास में वृद्धि करती है, जिसका फ़ायदा जीवन के हर क्षेत्र में मिलता है.

एश्ले के पहली क्लास में आते ही जब उसके पापा ने उसे स्पैनिश सिखाने का फैसला लिया तो एश्ले की मम्मी को यह बात ठीक नहीं लगी. उन्हें लगा कि इतनी-सी उम्र में स्पैनिश सिखाने से एश्ले पर दबाव बढ़ेगा. वह अन्य विषयों की पढ़ाई में पिछड़ जाएगी. उन्होंने एश्ले के पापा को ख़ूब समझाने की कोशिश की, लेकिन वह उनकी कोई बात सुनने को तैयार नहीं थे. दोनों के बीच बहस हो ही रही थी कि तभी एश्ले की मम्मी की सहेली दीपिका वहां आ गईं. कॉलेज में प्रोफ़ेसर दीपिका ने पूरी बात सुनने के बाद एश्ले के पापा के फ़ैसले की सराहना की, साथ ही यह भी कहा कि एश्ले के साथ-साथ उसके मम्मी-पापा को भी वह भाषा सीखनी चाहिए. चाइल्ड काउंसलर भी दीपिका की बात से इत्तफ़ाक रखते हैं. उनके मुताबिक़ बच्चा कोई भी भाषा तभी अच्छी तरह सीख पाता है जब उसके आसपास का माहौल वह भाषा सीखने में मददगार हो. इसलिए बच्चे को कोई भी भाषा सिखाने के लिए उसे सिर्फ़ क्लास में दाख़िला दिलाना काफ़ी नहीं है. परिवार के सदस्यों को भी उसके साथ वह भाषा सीखने की कोशिश करनी चाहिए. जैसे जब बच्चा वह भाषा बोले तो माता-पिता भी उसके साथ बोलने की कोशिश करें. बच्चे को उन जगहों पर ले कर जाएं, जहां भाषा के जानकार आते हों. उस भाषा में किताबें उपलब्ध हों. इससे बच्चा जल्दी और सहजभाव से भाषा सीखेगा. विशेषज्ञों के मुताबिक़, जब बच्चा बोलने और पढ़ने लगे तो उसे कोई भी नई भाषा सिखानी शुरू की जा सकती है. बढ़ता है दायराः ज़्यादा भाषाएं सीखने से बच्चे की दुनिया बढ़ती है. अलग-अलग देशों के रहन-सहन, खानपान और सांस्कृतिक जानकारियों में इज़ाफ़ा होता है. निखरती है कम्यूनिकेशन स्किल : कई भाषाओं की समझ से कम्यूनिकेशन स्किल में निखार आता है. बच्चे को मनोवैज्ञानिक बढ़त भी मिलती है, जो व्यक्तित्व विकास में मददगार होती है. तरक़्क़ी की दौड़ में आगे : नौकरी, यात्रा और लोगों से मुलाक़ात के दौरान कई भाषाओं की जानकारी मददगार साबित होती है. इस अतिरिक्त योग्यता की वजह से वह तरक़्क़ी की दौड़ में हमेशा आगे रहता है. आत्मविश्वास में वृद्धिः कई भाषाओं की जानकारी आत्मविश्वास में वृद्धि करती है, जिसका फ़ायदा जीवन के हर क्षेत्र में मिलता है.